
Záhadná Agáta

I.

Prof. Ing. Topoľ bol jedným z mála ľudí, ktorí za­svä­tili svoj život vede.

Do trid­siatky žil ako každý iný; snažil sa pre­dov­šet­kým za­bez­pe­čiť exis­tenčne, aby potom vo vy­me­dze­ných koľajach pri­ro­dze­ného poslania mohol si založiť svoj domáci krb. Na iné vtedy nemyslel.

Bolo to v čase, keď Topoľov život bol ne­ro­zlu­či­teľný so životom jeho ženy Agáty, ktorú veľmi miloval. Avšak aj v tejto láske bolo veľa bolesti.

Jeho radosť, šťastie malo byť dovŕšené, ale práve v túžobnom oča­ká­vaní dožil sa najk­ru­tej­šej bolesti: Agáta pri pôrode zomrela.

Diev­čatko, ktoré sa narodilo zdravé, pekne rástlo, i keď salo mlieko z cudzích pŕs. Pri krste dostalo meno: Agáta.

V Topoľoví ožili všetky krásne dni pri mene jeho manželky a dcéry. Agáta ožila v malej bytosti. Žila a živila ho svojím životom, svojím jes­tvo­va­ním a to tým viac, keď po rokoch, mí­ňa­jú­cich sa veľmi rýchlo, poznával v jej očiach, vlasoch a v črtách tváre – obraz nebohej matky.

Agáta vyrástla v pekné dievča, s odu­šev­ne­lým výrazom v tvári. Oči jej vraveli o hlbšej, vážnej povahe.

Len jej otec vedel o tom, že jej povaha sto­tož­ňuje sa s povahou matkinou a že je aj ona nežná a dob­ro­tivá, taká, ako bola jej matka. Celým svojím zjavom ju pri­po­mí­nala, v pohľade, v pohybe. Bolo to čosi zvlášt­neho, čosi ne­oby­čaj­ného, že tieto dve bytosti mali na sebe jednu pečať podoby.

Bolo to v čase, keď profesor Ing. Topoľ v od­bor­ných kruhoch znamenal viac, ako pred dvad­sia­timi rokmi. Do jeho domu v bra­ti­slav­skej vilovej štvrti sa schá­dzali ľudia z techniky. Boli to praktici i te­ore­tici. Po­sled­ných si Topoľ viac vážil a presedel s nimi niekoľko hodín pri odbornej debate. Vtedy bol už Topoľ roz­hod­nutý teóriu zameniť praxou. Nemyslel, vysúkať si rukávy a zaujať miesto tech­nic­kého ria­di­teľa v nie­kto­rom podniku. Nie! On mal vyššie úmysly.

Ing. Topoľ pri riešení jed­not­li­vých tech­nic­kých úkazov v spojení s úkazmi prí­rod­nými a s ich zákonmi, vhlboval sa čoraz viac do týchto ta­jom­ných výpočtov s ma­te­ma­tic­kou pres­nos­ťou, pričom do­spie­val k zau­jí­ma­vým po­znat­kom.

Boli to poznatky, ktoré žili a žijú, ktorých ne­zna­losť musí pre­sko­čiť naša ne­ve­do­mosť a musí sa prebiť cez prekážky, ktoré sa po­sta­vili do cesty vývoja ako zbytky minulých storočí, za­ne­chá­va­júc balvany, vrastené do ma­te­ria­lis­tic­kého chápania života. A inak to ani nebolo možné.

Avšak technika, ktorou sa Topoľ zaoberal, bola širokým poľom pô­sob­nosti. A len jej jed­not­livé odvetvia roz­ši­ro­vali toto veľké pole do ne­ob­me­dze­ných šírok a diaľok, do ne­zná­mych pries­to­rov…

A v týchto ne­zná­mych pries­to­roch exis­to­valo čosi ne­vi­di­teľné, ne­hma­ta­teľné, bez hluku a zápachu, bez akej­koľ­vek pred­bež­nej formy, bola to – myš­lienka človeka, ktorá žila, jes­tvo­vala, pre­ja­vu­júc a do­pl­ňu­júc dohady učencov o svojej moci a vplyve.

Myš­lienka, tento jes­tvu­júci a predsa ne­po­cho­pi­teľný úkaz, javiaci sa ako čosi určitého, čo sa dá nahmatať, exis­to­val len ako pojem čohosi, čo síce má svoje meno, čomu roz­umieme, ale čoho silu a vznik nemohla ešte ani veda prak­ticky dokázať.

Táto sila zaujala Topoľa čoraz viac. Vracal sa k nej po dlhých príp­ra­vách a po bedlivom skúmaní jed­not­li­vých odvetvi techniky a ľudského života, až zostal, nič netušiac, pred­me­tom roz­ho­voru agentov cudzích mocností.

A tu sa to začalo.


II.

Ivan Marvan sa vrátil z cudziny.

Ako hotový inžinier rá­di­ofó­nie pre­ces­to­val niekoľko štátov a vypočul jed­not­livé pred­nášky na za­hra­nič­ných uni­ver­zi­tách, vo Viedni, v Lipsku, v Berlíne, v Paríži a v Prahe.

Na Slo­ven­sko sa vrátil spokojný, priam so živelnou energiou pracovať… U svojho otca, ktorý bol pred­nos­tom poš­to­vého úradu a chystal sa práve do penzie, našiel spokojný domov, omnoho spo­koj­nejší, ako tí, ktorých rodičia boli v starobe odkázaní na ich pomoc. V tom mal Marvan takú výhodu, ako má málokto. Mohol sa oddať nerušene a bez­sta­rostne ďalším štúdiám, lebo povahovo bol hĺbavej povahy, rád pri­chá­dzal na koreň veci, nie súc ďaleko od To­po­ľo­vého pred­sav­za­tia, rátal z času na čas s otcovou fi­nanč­nou podporou.

Keď Marvan po­tre­bo­val peniaze, otec rád mu ich dal, vidiac, že nie zbytočne. Sám po­zo­ro­val jeho prípravy a pri­chá­dzal k po­znat­kom, že Ivan pozerá vyššie, k takým métam, ktoré budú vý­do­byt­kom zaj­traj­šej ge­ne­rá­cie.

Ing. Marvan, aj keď bol trochu sa­mo­tár­skej povahy, s dávkou hĺba­jú­cej duše, vedel sa preniesť ponad všetky tieto vlast­nosti človeka a vedel byť až roz­pus­tilo veselý. Táto druhá jeho vlast­nosť, ktorá sa môže cha­rak­te­ri­zo­vať ako dar, ovládla ho po návrate do vlasti.

V Bra­ti­slave počul viac rečí a bol trochu sklamaný touto sku­toč­nos­ťou. No, keď si uvedomil polohu Bra­ti­slavy, ležiacej blízko hraníc a jej veľ­ko­mest­skosť, pochopil, že to inakšie ani nemôže byť, veď takto sa hovorí vo všetkých väčších mestách, najmä, keď ležia pri kri­žo­vat­kách hraníc a iných záujmov.

Ale predsa zostalo v ňom trochu ne­spo­koj­nosti. A keď si to uvedomil, zatúžil po voľnej slo­ven­skej prírode, po krásnych horách Liptova, po prostom, jed­no­du­chom slo­ven­skom ľude, medzi ktorými strávil svoje detstvo.

A potom mal aj iné na mysli. Z cudziny si pri­nie­sol niekoľko od­bor­ných kníh, ktoré ho stáli veľa peňazí a námahy, nuž tieto chcel pre­štu­do­vať prv, ako sa pustí do ďalších podujatí.

Bol roz­hod­nutý zaj­traj­ším dňom opustiť Bra­ti­slavu, preto sa šiel s ňou rozlúčiť… A lúčil sa s ňou pohľadom, láskajúc modré vlny Dunaja, sivé múry Hradu a zašiel si tiež pod viechu napiť sa vínka. Tu sa stretol so svojím pria­te­ľom Pavlom Larnom.

– Už si sa vrátil z cudziny? – spýtal sa ho Larn krátko.

– Ako vidíš!

– Kedy si prišiel?

– Pred­vče­rom.

– Ostaneš tu dlhšie?

– Ešte som sa ne­roz­ho­dol.

– Napi sa! – ponúkol ho Larn.

Štrngot pohárov vmiešal sa do roz­ho­voru ľudí a do myš­lie­nok… Z reči obidvoch pria­te­ľov dala sa vybadať akási práz­dnosť slov. Marvan nebol veľkým pria­te­ľom Larnovým. Cítil voči nemu akúsi nechuť z jeho bez prog­ra­mo­vého života, čo sa pre­ja­vilo uňho už v škol­ských la­vi­ciach. Pre­ces­to­val síce viac štátov a mal dosť skú­se­ností a ako sa pamätal, bol v službách veľkej za­hra­nič­nej firmy ako na­ku­po­va­teľ, ale ne­vy­dr­žal dlho a odišiel do Hamburgu, kde pracoval dlhší čas v prístave ako úradník za­hra­nič­nej agentúry. Posledný raz ho videl v istej vie­den­skej kaviarni v spo­loč­nosti úradníka cudzieho vy­sla­nec­tva.

– Si ženatý? – spýtal sa ho Marvan.

– Nie. A ty?

– Slobodný ako vták. Ale o tebe som počul, že sa zaujímaš o Irenu Bonátovu. Pekná žena a bohatá! Azda ti budem môcť čoskoro gra­tu­lo­vať?

Larn pokýval hlavou s trápnym úsmevom:

– A… mýliš sa! – od­po­ve­dal s ne­po­ko­jom.

Po tomto krátkom roz­ho­vore sa rozišli. Ing. Marvan pustil sa k domu svojho otca, do­tý­ka­júc sa roz­ho­voru s Larnom s malou mi­mo­voľ­nos­ťou, a čo raz viac a čas­tej­šie sa dotkol mysľou jeho osoby. Kon­šta­to­val, že boli to otázky a odpovede nemajúce nič spo­loč­ného a váž­nej­šieho s jeho záujmami a cieľmi. Bol to len rad ob­vyk­lých zdvo­ri­lost­ných pria­teľ­ských otázok a odpovedí, na ktoré by bol zabudol, keby nebolo u Larna istého po­tla­čo­va­ného nepokoja, ktorý si Marvan nevedel vy­svet­liť. Hádal do­da­točne cestou po príčine, do­tý­ka­júc sa rôznych verzií, ko­lu­jú­cich o jeho rodine a o jeho prí­tom­nej fi­nanč­nej ho­to­vosti, nakoľko zdedil po vzdia­le­ných prí­buz­ných väčší majetok, ne­rá­ta­júc ani značný majetok po rodičoch. Teda nepokoj z tejto stránky nemohol byť, uvažoval ing. Marvan. Iba ak sa ocitol v ne­pred­ví­da­nej fi­nanč­nej kríze...

K tomuto tématu vrátil sa už len na ceste do Ľubochne, kam od­ces­to­val večerným rých­li­kom. Ale neskôr vlastné záujmy po­tla­čili dohady o Larnovej ne­spo­koj­nosti.


III.

Ing. Marvan bol už druhý deň v Ľubochni. Ale za tento čas mu ani nezišlo na um napísať domov pozdrav, hoci sľúbil otcovi, že po príchode na miesto hneď tak urobí.

Nuž ale Ľubochňa so svojou ča­ro­krás­nou prírodou, hravými vlnkami Váhu, ktorého hladina sa v hre­ji­vých lúčoch slnka zlatisto jagala, strmé stráne so svojimi večne zelenými lesmi, ktoré nikdy ne­pres­tá­vali šumieť svoju tajomnú pieseň – to ho tak upútalo, že zabudol na všetko ostatné.

Bol nadšeným mi­lov­ní­kom krás božej prírody. Preto v prvých dňoch v Ľubochni celkom zabudol, že jestvuje aj niečo iného, že žijú aj ľudia veľmi blízki, ktorí čakajú na niekoľko riadkov pozdravu.

Unavený po­po­lud­ňaj­ším blúdením živicou voniacim lesom, vrátil sa do svojej izby, pre­na­ja­tej vo vile pána Ko­val­ského, roz­hod­nutý napísať domov. Pritom uvažoval, čo otec povie na jeho mlčanie. Až napokon ustálil: Veď otec po­ro­zu­mie a pochopí!

Vzal pero a papier, hodlajúc napísať hneď. Napísal pár riadkov, potom zostal sedieť a díval sa na listový papier.

Spomenul si, že napísať chcel pred­bežne len po­hľad­nicu. Skrčil listový papier a vhodil ho do pece, ktorá bola pri dverách v pravom kúte izby. Ako otvoril dvere, zbadal, že v peci je aj iný list, pokrčený. Istotne niekto ho tam hodil. Bol to list ružovej, jemnej farby, aké listy s obľubou po­u­ží­vajú ženy. Nie zo zve­da­vosti, ale čisto náhodne vytiahol list a vyrovnal ho.

Ne­s­kla­mal sa. Hneď na prvý pohľad bolo zrejmé, že list písala žena. Drobné písmenká roz­tan­co­vali sa mu pred očami. Čítal:

Drahý otče!

Vila sa mi páči, len neviem, či budeš s ňou spokojný. Je naozaj veľmi za­cho­valá. Nebudú potrebné väčšie opravy. Ale Ťa snažne prosím, tým veciam daj pokoj! Mám akési tušenie, že sa to zle skončí. Tak sa bojím…

List nebol dopísaný. Zrejme, žena, ktorá ho písala, dostala neskôr iný náhľad na vec. Ing. Marvan zahľadel sa na riadky bez slova, s mierne roz­ší­re­nými a udi­ve­nými očami. Potom prečítal list ešte raz. Vzápätí otvoril dvierka pece a prezrel ju. Hľadal ešte niečo. Hľadal obálku, na ktorej by bola adresa! Ale nič nenašiel. V peci, okrem ne­patr­ných ohorkov cigariet, nebolo nič. A predsa, taký tajuplný význam skrýval sa– v liste ženy! V tých pár riadkoch podľahla pred ne­bez­pe­čen­stvom, o ktorom rozhodne musela vedieť, že prináša hroziace ťažkosti a ne­prís­toj­nosti!

V liste bolo kus pravdy! Kus pre­ja­ve­ného strachu z práce otca! Táto sku­toč­nosť Marvana zmiatla. V pod­ve­domí tušil zá­had­nosť a ta­jom­nosť, útek pred niekým, či už útek pred spra­vod­li­vos­ťou, alebo zákonom. Rozhodne:

Strach môže vzniknúť len z obavy pred inými osobami, ktorých pohľad do činov znamenal by istý obrat v ne­pros­pech pôvodcu, s ktorým je pi­sa­teľka spojená! V tomto prípade išlo o otca a dcéru!

Takáto sku­toč­nosť, objavená čírou náhodou, od­klo­nila jeho myš­lienky od pred­sav­za­tia napísať domov pozdrav a dala im iný smer.

Bola tu už snaha do­zve­dieť sa be­z­od­kladne meno ná­jom­níčky izby, ktorá ju určite obývala pred ním. Inak sotva by sa tu zachoval listový papier…

Vzal klobúk a ponáhľal sa von. Vo dverách zbadal majiteľa vily, pána Ko­val­ského, ktorého sa pod dojmom tejto záhady opýtal:

– Kto býval predo mnou v tejto izbe?

– Kto? – prejavil zve­da­vosť Kovalský. – Prečo sa pýtate?

– Prepáčte, ale núti ma k tomu istá príčina, – povedal Ing. Marvan na vy­svet­le­nie a po­kra­čo­val: – Ide o to, či tu náhodou nebývala moja dobre známa z Bra­ti­slavy, – povedal nevinne.

Kovalský držal v ruke roletu.

– Práve som chcel ísť k vám, – povedal, – je tam roleta pokazená, nuž som ju opra­vo­val: Ale vrátiac sa k vašej otázke, veru neviem meno tej slečny. Bola z Bra­ti­slavy, to viem určite. Tuším, že akési obchodné jednanie tu mala, lebo videl som ju s pánom notárom.

– Ďakujem! – povedal ing. Marvan a mal úmysel nav­ští­viť notára. Ale toho ne­zas­ti­hol doma. Pustil sa lesom, čítajúc list niekoľko ráz za sebou. Uvažoval pri každom slovíčku, skúmajúc duševné po­lo­že­nie pi­sa­teľky. Z textu bolo zrejmé, že pi­sa­teľka mala hrozný strach. Aká príčina ju viedla k vy­jad­re­niu svojho strachu, to bolo Mar­va­no­vým dohadom. Bola rozhodne pod dojmom istých, pre ňu ťažkých udalostí, vplý­va­júce na ňu. Alebo to bola len náhla reakcia pod dojmom hlbšieho uve­do­me­nia si prác jej otca. Ale akých prác! Alebo, či to bol strach, živený a dusený vo vnútri a pre­ja­vený len náhodou, vzdia­lená od vplyvu otcovho, alebo pod inými okol­nos­ťami. Veď v liste spomína vilu. Ktorú vilu? Podľa všetkého dá sa usu­dzo­vať, že jej otec kvôli tým veciam kupuje v Ľubochni vilu, aby tu vzdia­lený ruchu, mohol pracovať… Pracovať, na čom?

Ing. Marvan zostal pri týchto slabých ar­gu­men­toch.


IV.

Agáta Topoľová mala len jedno želanie: Nájsť pre otca miesto, kde by mohol pracovať na svojich plánoch, ktorých usku­toč­ne­nie bolo už tak blízko!

Bolo až divné, že hoci mala sotva dvadsať rokov, oddala sa otcovej vedeckej práci, s ktorou ju ostatne spájala vrodená túžba vážne pracovať.

Ing. Topoľ sa nad tým po­za­sta­vil. A sám si mnoho ráz vyčítal, že dcéru zachytil do takej duševne vy­si­ľu­jú­cej in­ten­zity, ale po­mys­liac si na jej matku, veril, že Agátina snaha o celú vec a celé po­ro­zu­me­nie pramení z hĺbky jej duše a citov, a že nie je len čírym náznakom ne­s­kla­mať otca, aby videl v nej oddanú žiačku a po­moc­níčku.

A Agáta bola naozaj vernou žiačkou a oddanou po­moc­níč­kou. Ob­di­vo­vala u svojho otca nadanie a geniálne výpočty a pred­sav­za­tia, po­dop­reté po­znat­kami vedy. Ale keď hlbšie nazrela do jeho práce, do­stá­va­júce živšiu sku­toč­nosť, vtedy cítila ne­opod­stat­nený strach. Čím tento strach vznikal, ťažko povedať, lebo ona sama sa nevedela vžiť do sku­toč­nosti a do prác svojho otca v po­čia­toč­ných dňoch príprav, ktoré sa jej pred­sta­vo­vali ako čosi, čo vidíme v ne­ur­či­tých obrysoch, i keď cítime veľkosť a tušíme ďa­le­ko­siah­losť pred­po­kla­dov, ktorých usku­toč­ne­nie v praxi by zna­me­nalo prevrat v technike a v celom spo­lo­čen­skom poriadku.

Tento strach, ktorý vznikol, bol z tretej osoby... Táto tretia osoba začala jes­tvo­vať z čista jasna. Strach tento pre­vy­šo­val i bo­jaz­li­vosť z ne­zná­mych osôb, ktorých snaha dostať sa do blíz­kosti jej otca bola čoraz väčšia a pre­ja­vo­vala sa pod aký­mi­koľ­vek zá­mien­kami, ktoré po hlbšom jej uva­žo­vaní v spo­ji­tosti s treťou osobou, naháňali jej tajomnú hrôzu.

Len profesor ing. Topoľ zostával pokojný, s usmiatou a žia­ria­cou tvárou, istý, že sa jeho pred­po­klady splnia.

Táto jeho spo­koj­nosť bola v súlade so šedinami na jeho sluchách, har­mo­ni­zo­vala i s jeho oku­liarmi a s ne­ro­zluč­nou cigarou v ústach, ktorá jediná bola okrem nich dvoch, kým nezačal jes­tvo­vať ten tretí, svedkom všetkých príprav, výpočtov a spĺňa­jú­cich sa pred­po­kla­dov.

Po návšteve Ľubochne, Agáta sa vrátila naproti otcovi do Žiliny, kde mala vyčkať na po­po­lud­ňajší rýchlik z Bra­ti­slavy. Pre­sved­čená bola, že otec príde týmto rých­li­kom, ktorým budú potom po­kra­čo­vať do Ľubochne.

Uva­žo­vala, otec bude mať iste veľa batožiny, ktorej sa nechcel vzdať a pri ktorej istotne prebdel celú noc. Veď ona zväčša ob­sa­ho­vala plány a prácu, opísanú v po­znám­kach, podľa ktorých ľahko by sa dostali od­bor­níci k jadru veci.

Stála na stanici, keď prišiel rýchlik. Spia­točný lístok do Ľubochne mala už kúpený, veď tam mala tiež čiastku batožiny, ktorá síce nemala veľkej ceny pre záujemcu, pred ktorým utekali z Bra­ti­slavy do Ľubochne, v snahe stratiť sa jeho očiam.

Profesor ing. Topoľ hneď zbadal Agátu. S ne­ro­zlu­či­teľ­nou cigarou v ústach pozrel oknom rýchlika druhej triedy, a zakýval na ňu.

Agáta na­stú­pila.

– Otecko, som rada, že si tu a že si sa ne­one­sko­ril! – povedala a po­boz­kala ho.

– Ešte to by mi chýbalo! – povedal starý pán dob­ro­my­seľne. – Všetko je v poriadku, Agáta?

– Všetko! Kde máš batožinu?

– Tu v tomto koženom kufri.

– Kúpil si na to kufor?

– Musel som, Agáta!

– Po­zo­ro­vali ťa?

– Pst! – upo­zor­nil ju vý­stražne, až sa preľakla. – Po­zo­ro­vali! Kúpil som tri kufre. Dva nové som naplnil po­treb­ným ma­te­riá­lom a poslal ako rých­lo­to­var. V tomto tu, mám len staré ha­ra­burdy a dávam naň taký pozor, ako na svoje oči. A čo v Ľubochni?

– Vila sa mi páči, otecko! Je naozaj ako stvorená pre nerušenú prácu. Ob­ko­le­sená je záhradou a ohradená plotom. Po malých opravách nájdeme v nej skutočne za­slú­žený oddych a pokoj. Ale oddych pred prácou, otecko!

– Dieťa! Ne­vzdá­vaj sa tak zavčasu mladosti! Sám si vyčítam, že som ťa pripútal k sebe, ale mnoho ráz mi príde na um tvoja nebohá matka... V takejto chvíli verím, že tvoj záujem je ozajstný.

– Ty tomu neveríš? Veď vieš, že ma zaujíma vážna práca!

– Verím ti, Agáta! Dobre, keď ťa to zaujíma, ale predsa… V po­sled­ných dňoch vidím na tebe akýsi nepokoj…

Agáta sa zľahka usmiala.

– Nerob si z toho nič. Ten nepokoj vznikol z toho – tretieho!

Starý pán vážne prikývol:

– Tušil som to! Z toho tretieho! Výstižne si to povedala, Agáta! Z toho tretieho! – opakoval starý profesor. – Veď len my dvaja sme za­svä­tení do veci, len my. A ten tretí, to je čiastka mňa, alebo teba. Je to čiastka nás dvoch. Je to zau­jí­mavé, pravda?

– Veľmi! – pri­sved­čila.

– Kedy budeme v Ľubochni? – obrátil starý pán rozhovor.

– Asi o pol hodinu.

– Zamkla si dobre dvere vily?

– Buď bez starosti. Dobre som ich zamkla. A okrem toho z batožiny, ktorú som ja pri­niesla, nik by nemal veľkej ceny. Veď je to len čiastka toho všetkého, čo si poslal v tých nových dvoch kufroch.

– Máš pravdu.

– A prí­stroje?

– Zabalil som ich do vlnených pri­krý­vok. Nestane sa im nič.

– Len aby sa ne­roz­bili.

– Nejaká porucha bude, ale ju opravíme.

– Aby si nemusel ísť do Švaj­čiar­ska.

– Prí­stro­jom sa nič nestane. Sú dobre izo­lo­vané od von­kaj­ších nárazov. Ale do Švaj­čiar­ska pôjdeme neskôr spoločne. Budeme po­tre­bo­vať jeden zrkad­lový ďa­le­ko­hľad. Vlastne len šošovky…

– Bude to niečo nového? – pre­ja­vila Agáta ihneď zve­da­vosť a zbys­trila svoju po­zor­nosť.

– Možno, – od­po­ve­dal vyhýbavo profesor.

– A čo urobíš s vilou v Bra­ti­slave? Predáme ju?

– Nie. Už preto, že bola tvojou kolískou a tiež kolískou všetkých našich za­čiat­kov, nemienim ju predať.

– Ďakujem ti! Mám rada vilu v Bra­ti­slave. Všetky izby sú mi tak drahé, milé, veď strávili sme v nich najk­raj­šie chvíle. Teraz začal žiť aj ten – tretí! Spomínam si na tú noc… A keď mi to všetko príde na um, prichodí na mňa ne­vys­lo­vi­teľná hrôza a radosť súčasne. Tieto pocity sa zmiešali v jeden ne­po­me­no­va­teľný celok.

Profesor prikývol:

– Zbadal som, že si sa veľmi zľakla. Na tú chvíľu nestačil som ťa upo­zor­niť. A myslím, že by ani to ne­sta­čilo. I tak by si sa bola zľakla.

– Veru, určite! Vtedy, keď ten tretí urobil prvý krok! Bože! Aká ne­za­bud­nu­teľná chvíľa to bude v mojom živote! Pojala ma hrôza. A práve vtedy urobil prvý krok, keď som sedela pri jeho nohách! Bože! Keď si spo­me­niem na to všetko, nazerám do veľkej moci, skrytej v prírode, skrytej v čírej – myš­lienke... Ale už pri­cho­díme v Ľubochni. Aké sú tu krásne hory!


V.

Ing. Mar­va­novi zneli usta­vične v sluchu slová: Tak sa bojím!… Tak mu pri­pa­dali, že ich počul vy­riek­nuť z pre­stra­še­ných úst dievčaťa a nechcelo sa mu ani veriť, že ich len čítal z listu, náj­de­ného v peci izby vily Ko­val­ského.

Tieto slová zneli mu v ušiach nielen celý zbytok dňa, ale celý večer, aj v noci, keď sa zobudil, prišli mu na um. Zneli mu v akomsi mo­no­tón­nom súzvuku, po­bá­da­júci ho k nejakému roz­hod­nému činu.

Hoci mal program pre­štu­do­vať knihy, týkajúce sa jeho odboru, nemal pokoja a sily sú­stre­diť sa nad odborným výkladom toho-ktorého článku. Túlal sa ľu­boch­nian­skými lesmi, za­obe­ra­júc sa nájdeným listom. Čudný jeho obsah stával sa preň čoraz väčším pred­me­tom úvah a dohadov. V takomto in­ten­zív­nom, ale bez­vý­sled­nom pre­mýš­ľaní pre­cho­dil lesmi celé pred­po­lud­nie na­sle­du­jú­ceho dňa. Po­po­ludní dal sa do čítania knihy: Rá­di­ofó­nia, jej poznatky v mi­nu­losti, prí­tom­nosti a čo sľubuje v bu­dúc­nosti.

Sotva prečítal pár stránok, vzal knihu pod pazuchu a vošiel do lesa. I keď sa priamo ne­do­tý­kal čudného obsahu listu, cítil v pod­ve­domí priamu spo­ji­tosť s jeho ne­po­ko­jom, ne­dop­ra­júci chvíľku sú­stre­de­nia.

Slnko sa už blížilo ho­ri­zontu, keď sa vracal do Ko­val­ského vily. Z kopca zahľadel sa na utešený kraj ľu­boch­nian­ský; pod ním tiekol Váh, vlečúci sa korytom ako modrá stuha. Mierne sa vlnil a jagal v žiari za­pa­da­jú­ceho slnka. Hory a lesy vy­ras­tali ako stráž­kyne brehu Váhu a mierny šumot vr­chol­cov svrčín vrážal sa do myš­lie­nok. V tomto ne­za­po­me­nu­teľ­nom dojme, vy­ras­ta­júci pod vplyvom sily a ne­ko­neč­ného jes­tvo­va­nia, vrážali sa intrigy ľudí a ne­bez­pečné plá­no­va­nia, ktorých dôvod pre do­sia­hnu­tie tvojich cieľov bol tak blízko a ľahko po­cho­pi­teľný. V jas­nej­šom uve­do­mení obsahu listu, zneli ing. Mar­va­novi slová: Tak sa bojím… – ako výkrik do prázdna.

Pozrel na hodinky. Rýchlik, za­sta­vu­júci v Ľubochni počas sezóny, príde o dobrú pol hodinu. Uvažoval chytro: Musí poznať viac kú­peľ­ných hostí. Pritom odošle lístok, určený ako pozdrav domov!

Posledná úvaha bola naj­väč­šou príčinou ísť na stanicu, rátajúc v duchu s mož­nos­ťou, že lístok bude môcť vhodiť priamo do vlaku, aby skôr vykonal svoje poslanie, vediac, že súčasne s rých­li­kom od Bra­ti­slavy, pri­chá­dza osobný vlak od Prešova.

Na stanicu prišiel práve vo chvíli, keď pri­chá­dzal osobný vlak na Bra­ti­slavu. Hodil lístok do poštovej schránky vagóna a zastal na prie­s­trans­tve medzi osobným vlakom a ko­ľaj­ni­cami, ktorými pri­chá­dzal rýchlik od Bra­ti­slavy.

Osobný vlak vyjazdil zo stanice.

Z rýchliku sa vyhrnulo niekoľko ľudí. A vlak od­chá­dzal. Marvan preletel očami vy­stú­piv­ších kú­peľ­ných hostí a letkom sa dotkol koženého kufra, ktorým bol zaťažený starý pán s oku­liarmi a s cigarou v ústach, ktorú na chvíľku vytiahol, zložiac predtým kufor na zem, spýtal sa svojej sprie­vod­kyne, ktorú si Marvan mo­men­tálne ani nevšimol, nakoľko šla za starým pánom, lebo priechod bol úzky pre dvoch.

– Agáta! – oslovil.

Menovaná sa po­po­náh­ľala.

– Počkaj, otecko! – povedala. – Zavolám nosiča.

– Nie, nie! – odmietol starý pán. – Chcem len vedieť, ktorá je to vila. Tamtá? – ukázal na vilu, ležiacu v ústraní.

– Áno, tá! – pri­sved­čila Agáta.

– Hneď som ju poznal po tej vežičke! – po­dot­knul starý pán spokojne.

Ing. Marvan zbystril sluch. Otázka o vile mala sú­vis­losť so za­ho­de­ným listom a jeho obsahom. Starý pán a dievča. Otec a dcéra? Tak vírili Mar­va­novi myš­lienky.

Zapálil si cigaretu, aby mohol zastať a vypočuť ich ďalší rozhovor čo možno bez po­doz­re­nia.

– Kufor je ťažký! – povedala Agáta.

– Ťažký! – pri­sved­čil starý pán. – Ale ho nedám z ruky. Veď vieš, aké háklivé veci sú v ňom!…

Agáta sa usmiala.

– Nevrav tak nahlas, otče! – upo­zor­nila ho chytro. Starý pán sa zasmial. Po­dot­knul:

– Neboj sa!

Napäl všetku silu, zdvihol kufor a šiel tackavým krokom.

Akýsi chlapec pribehol k nemu.

– Starý pán! – oslovil ho. – Pomôžem vám odniesť ten kufor!

– Nie! Nie!– odvetil starý pán.

– Pane, odnesiem ho, – ponúkol sa chlapec, biedne oblečený, znovu.

Starý pán sa ho nemohol zbaviť. Napokon položil kufor na zem, dal chlap­covi pár korún, povediac so smiechom:

– Aby si ne­po­ve­dal, že som držgroš!

– Ďakujem, ďakujem! – zvolal chlapec a siahol po kufry.

– Hop! – zvolal starý pán a zarazil jeho pre prílišnú ochotu. – Ale kufor si ponesiem sám! – povedal dodatkom.

Chlapec so údivom zostal sa dívať za ním. Bručal:

– To som ešte nezažil!

Ing. Marvan počujúc to, dal mu tiež pár korún. Po­zna­me­nal:

– Ešte zažiješ viac!

Marvan na to pocítil pohľad Agátin. Bol to pohľad skúmavý, ne­oby­čajný, nie taký, ktorým pre­ja­vu­jeme záujem o niektorú osobu. Rozhodne to nebol pohľad ľa­hos­tajný, na ktorý o chvíľku za­bud­neme. Snažil sa predísť spo­loč­nosť, čo sa mu podľa jeho mienky podarilo bez toho, aby vzbudil po­doz­re­nie. Pritom kon­šta­to­val, že dievča je pekné s odu­šev­ne­lým výrazom tváre. Iba jej oči mali trochu me­lan­cho­lický výraz, ktorý si však vy­svet­ľo­val doteraz ne­po­cho­pe­ným strachom.

Starý pán prešiel cez most, syčiac od námahy. Niekoľko ráz zastal a stieral si z čela pot.

Ing. Marvan sa po­po­náh­ľal, ako by mu bohvie ako na tom záležalo. Napadlo mu totiž, že si pri­nie­sol so sebou ďa­le­ko­hľad, ktorým bude môcť ne­po­zo­ro­vane prišlú dvojicu po­zo­ro­vať z vily Ko­val­ského, ktorá ležala v blíz­kosti vily, na ktorú starý pán ukazoval.

Zamieril ďa­le­ko­hľa­dom cez okno z izby. Videl starého pána s dcérou vojsť do záhrady vily a odomykať priechod. Napokon s uľah­če­ním odložil kufor, ukazujúc na okná izby vo vežičke vily. Ne­skor­šie ukazoval na ďalšie okná, roz­prá­va­júc pritom. Dievča sa na to obrátilo a ukázalo na vilu Ko­val­ského. Ing. Marvan musel priamo cúvnuť s ďa­le­ko­hľa­dom od okna, aby nebol zbadaný. Mal pocit, že dievča uka­zo­valo priamo na okno izby, ktorú obýval. Nechápal, čím by sa bol pre­zra­dil. Spo­loč­nosť vošla dnu do vily. Ale sotva sa tak stalo, videl ing. Marvan otvárať okná v izbe vo vežičke vily. Napäto po­zo­ru­júc, priložil ďa­le­ko­hľad k očiam. Až ustrnul, tak sa prek­va­pil. Deva mala tiež ďa­le­ko­hľad v ruke a po­zo­ro­vala jeho okno!

Chytro cúvol. A uvažoval: Súdil spo­čiatku, že sa starý pán spytoval, kde bývala pri svojom pobyte v Ľubochni.

V okne sa objavil starý pán, ktorému vy­kla­dala čosi a uka­zo­vala priamo na Ko­val­ského vilu. Ing. Marvan sa nemohol mýliť, lebo vily ležali sotva na tristo krokov od seba. Po vyložení čohosi, starý pán vzal sám ďa­le­ko­hľad do ruky, mieril priamo na okno izby, pri ktorom Marvan stál, schovaný sa za háč­ko­vanú záclonu. Po­zo­ru­júc ďa­le­ko­hľa­dom, zbadal, že deva odbehla od okna izby vo vežičke. Avšak starý pán zostal s ďa­le­ko­hľa­dom v okne. Marvan sa do­ha­do­val, čo prinesie po­kra­čo­va­nie. No, nemusel dlho čakať na vývin jednania devy a jej otca. Za chvíľu ju videl ísť záhradou a podľa všetkého mierila priamo do vily Ko­val­ského.

Sledoval ju úzkou ces­tič­kou, tiah­nú­cou sa popri vile a po­kra­čo­vala alejou, ob­klo­pu­jú­cou chodník z oboch strán. Pritom, keď mohla, vrhla pohľad na okno izby, ktorú obýval. Marvan za takéhoto jej jednania bol pre­sved­čený, že ide k nemu.

Ale prečo? – do­ha­do­val sa.

Starého pána videl stále v okne s ďa­le­ko­hľa­dom. Istotne naschvál tam stál, v do­ro­zu­mení s devou.

Ing. Marvan mal pocit, že sa niečím pre­zra­dil. A nebolo to všetko, čo cítil. Mal dojem, že odkryl bez svojho vedomia tajnosť, skrývanú otcom a dcérou.

Už počul kroky v chodbe. Sadnul si za stôl, vytiahol pero, knihy, očis­to­mok listoval, robiac kde-tu poznámky. Za­cho­vá­val vy­čká­va­júce sta­no­visko.

Len čo sa tak stalo, ozvali sa kroky na chodbe čoraz jas­nej­šie. Hneď zaznelo klopanie na dverách. Klo­pa­júci nečakal na odpoveď, dvere otvoril, a…

Agáta Topoľová vstúpila do izby…

Stála chvíľu medzi dverami.

Marvan ju napäto po­zo­ro­val. Trvalo to však len zlomok sekundy. Potom si ju zvedavo obzeral. Ako by čakal vy­svet­le­nie, prečo prišla. Videl, že je naozaj pekná žena. Zau­jí­mavé bolo, že bola pokojná, ani mi­hal­ni­cou nehla. A mala pekné, dlhé mi­hal­nice.

Máličko, trochu roz­pa­čite sa po­us­miala:

– Prepáčte, – povedala. – Bývala som tu pred vami. Zabudla som si tu niečo, čo som len teraz zbadala. Dovolíte, aby som si to vzala? – spýtala sa a urobila váhavý krok do izby. Ing. Marvan pozrel na pec. I ona razom pozrela v tú stranu. Rátal, že pôjde k peci. Ale nestalo sa tak.

– Prosím! – povedal ing. Marvan a vstal. Urobil jej miesto, odsunúc stoličku, aby mohla prejsť okolo stola. Marvan žasol! Deva šla k posteli. A nie k peci, ako čakal. Zdvihla slamník, spod ktorého vytiahla malú dámsku pištoľ. Strčila ju chytro do kabelky a len – potom šla k peci! Celé jej chovanie pre­zrá­dzalo takú istotu v počínaní, že ing. Marvan priamo zmeravel, keď nenašla nič v peci, pozrela sa tázavým pohľadom na neho.

Pri­stú­pila k nemu. Urobila to s takou istotou, ako by pri­stú­pila k známemu a doprosta povedala:

– Prosím, dajte mi ten list, čo ste našli v peci!

Ing. Marvan, hoci bol mužom na pravom mieste, nezažil doposiaľ taký roz­pa­čitý pohyb, aký urobil. Zakašľal, ako chlapec.

– V peci? – urobil sa ne­chá­pavý.

– Prosím, ne­zdr­žujte ma, – po­žia­dala deva pevne. Jej oči sa leskli vnú­tor­ným vzru­še­ním. Inak bola pokojná.

– Chcem list, ktorý ste našli v peci! – opa­ko­vala dô­raz­nej­šie.

Mlčal a robil sa ne­chá­pa­vým. Po­zo­ro­val ju pri takejto ml­čan­li­vosti, ktorá stávala sa pre neho trápnou, a čias­točne i komickou.

V tvári bola bledá. Pery mala pekne rysované. A in­te­li­gen­ciu pre­zrá­dza­júce čelo, máličko za­chmú­rené.

– Ja vám ne­ro­zu­miem, slečna! – povedal.

– Ako by ste ne­ro­zu­meli! Hodila som do pece list…

– a chcela ďalej vy­svet­ľo­vať, ale Marvan ju prerušil:

– Prečo ste ho ta hodili? Veď listy hádžeme do schránky a nie do pece… Odtiaľ listár nevyberá!

Veľmi sa tešil, keď videl, že ju týmto vyviedol na moment z jej dôs­toj­nosti a vážnosti. Jeho odpoveď ju zháčila. Ba prek­va­pila. Bola skutočne milá a zau­jí­mavá v tomto momente. A istotne, uvažoval, aj keď sa takéto zháčené momenty ne­vys­ky­tujú, musí byť milá, nežná. Také útle, milé diev­čatko! Aká rozkoš by bola vziať ju do náručia a bozkať na vzdo­ro­vité pery a zahnať obláčik strachu z jej vysokého čela.

– Pane! – ozvala sa znovu dô­raz­nej­šie. – Netušila som z vašej strany takú cy­nic­kosť! – a oči sa jej zablysli. Potom zvýšila hlas, dôstojne po­kra­čo­vala:

– Chcem list!

Ale ing. Marvan bol z mužských, ktorí radi so záujmom sledujú vývoj vecí, najmä, keď v nich hrá hlavnú úlohu takéto milé stvo­re­nie. Krčil plecami, ako by nechápal, o čo ide. Takúto úlohu by možno hral aj ďalej, keby deva nemala do­sta­točnú ener­gic­kosť a sa­mos­tat­nosť. Bez váhania strčila ruku do jeho vrecka, v ktorom‚ myslela, že nájde list. Marvan sa nestačil ani spro­ti­viť proti tomuto jej po­čí­na­niu.

Vytiahla list.

– Tu je! – zvolala prísne. – Pane, ja vás vy­strí­ham!

– Čo to má znamenať? – rozčúlil sa.

– Len toľko: starajte sa do vecí, s ktorými máte niečo spo­loč­ného. Ale toto sa vás netýka! S týmito vecami nemáte vy nič spo­loč­ného a ani sa nesnažte mať!

Hľadela na neho s takou prí­snos­ťou a dôs­toj­nos­ťou, že nebolo možné odolať a postaviť sa proti tomuto jej jednaniu. Chvíľu hľadeli na seba, ako by skúšali, ktorí je z nich mocnejší. Deva vzápätí sa úplne zmenila. Jej prísnosť bola preč. A jej dôrazný, ná­stoj­čivý hlas, plný ener­gic­kosti a od­mie­ta­vej prí­snosti, zmäkol, zjemnel.. Zmenil sa na hlas nežného decka, ktoré túži, aby mu urobili po vôli, ktoré prosí, žia­dos­tivo prosí…

– Prosím vás, urobte mi kvôli: Nevravte o tomto nikomu nič. Inak mohlo by sa vám niečo stať!

Ing. Marvan sa nestačil ani ospra­vedl­niť. Ani nemal kedy vy­svet­liť. Sotva do­kon­čila, obrátila sa vzápätí a vyšla rýchlymi krokmi z izby.


VI

O zdrojoch Pavla Larna kolovali rôzne zvesti v úzkych kruhoch jeho bra­ti­slav­ských pria­te­ľov a známych. Pavol Larn bol skutočne z mužov, ktorí mali vždy dosť peňazí. Mnohí sa nadtým čudovali a po­za­sta­vo­vali, ale jeho dvaja traja pria­te­lia, aka­de­mický maliar Janko Fedor, Karol Fájt, vedeli o Larnovi, že je ma­ji­te­ľom veľkej píly a tehelne v blíz­kosti Žiliny, kam zavše od­chá­dzal.

V Bra­ti­slave ho bolo často vídať v spo­loč­nosti dcéry kle­not­níka Bonata, Ireny, ktorého majetok od­ha­do­vali na niekoľko miliónov korún.

Irena bola pekná žena. Bola brunetka, strednej, štíhlej postavy a vzhľadom na úspechy u mužských, rada ko­ke­to­vala, čo však nemalo nič spo­loč­ného s jej povahou. Bola ako všetky ženy túžiace po obdive, avšak vždy dala prednosť vážnemu slovu a s tichým pri­zna­ním si uve­do­mila, že obdivuje mužských, ktorí málo vravia a vo svojej povahe majú čosi z chladnej fleg­ma­tic­kosti, čo však nesmelo byť na ujmu zdvo­ri­losti. A Larn bol aj ml­čan­livý, aj fleg­ma­tický a ne­zá­vislý. Avšak pred­bežne voči nemu ne­pre­ja­vila nijaké city.

V Uni­ve­zit­nom parku bolo málo ľudí. Prišiel sem Larn s Jankom Fedorom práve vo chvíli, keď Irena Bonátová pri­chá­dzala bránkou pomedzi stro­mo­ra­die. Zbadajúc ich, začala roz­mýš­ľať, čím sa za­obe­rajú. Podľa ich roz­ho­voru súdila ich rozhovor za do­sta­točne vážny. Keď ju zbadali pri­chá­dzať, ne­vra­veli už o téme, ktorá rozhodne bola hlavnou príčinou ich schôdzky v parku.

– Prepáčte, že vy­ru­šu­jem! – povedala Irena, pri­bli­žu­júc sa, lebo popri nich musela prejsť. – Ponáhľam sa ku svojmu otcovi. Čaká ma v Záhrade umelcov.

– Uvidíme sa večer? – spýtal sa Larn.

– Azda! – kývla Irena s úsmevom, ktorý však nič ne­sľu­bo­val. Naopak. Larn bol pre­sved­čený, že nepríde.

Keď zašla, Fedor po­zna­me­nal:

– Ale načo to po­tre­bu­ješ vedieť, To­po­ľovci odišli včera.

– Chcel by som kúpiť Topoľovu vilu, – vy­svet­lil Larn skoro ne­ochotne.

– Táák? Topoľ ju chce predať?

– Keď sa od­sťa­ho­val na vidiek, istotne sa na to rozhodne. Načo sú mu dve vily? Jeho bra­ti­slav­ská vila by mi vy­ho­vo­vala. Starý dom, v akom teraz bývam, ne­pos­ky­tuje také pohodlie, na aké som zvyknutý. Topoľova vila je moderná a leží v ústraní v bohatej záhrade.

– Len to si mi chcel povedať? Na to si ma volal do parku? – ozval sa Fedor naz­los­tene, spo­mí­na­júc na svoj štetec, ktorý musel odložiť na Larnovo te­le­fo­nické vyzvanie na schôdzku a teraz zase, dotýkali sa jeho myš­lienky Ireny Bo­ná­to­vej, ktorá ho pri­ťa­ho­vala ako umelca, hľadajúc model pre svoj štetec. Či by sa dala Irena na také niečo na­ho­vo­riť, o tom ne­pre­mýš­ľal. Povedal dodatkom:

– S Irenou to myslíš vážne?

– S Irenou? Čo prosím máš s Irenou? – pozrel sa na neho Larn prek­va­pene.

– No, čo by som mal. Nič. Zaujíma ma. To je všetko, – povedal, keď videl Larnov nejapný pohľad, dodal ešte: – Sme predsa pria­te­lia, môžeš mi to povedať, kedy ti asi budem môcť gra­tu­lo­vať.

– S Irenou sa len pria­te­lím.

– Táák? – zdvihol Fedor oči do vysoka. – Tedy neurazím tvoju dôs­toj­nosť, keď si s ňou schôdzku do­ho­vo­rím?

– S Irenou? – nechápal Larn Fedorovo náhle od­bo­če­nie.

– S Irenou! Pekná žena. Zaujíma ma pre­dov­šet­kým ako umelca, – vy­svet­ľo­val Fedor s váž­nos­ťou, ktorá Larna temer pobúrila.

– Táák? Ako umelca? Chceš sa teda pokochať v jej kráse?

– Chcel by som ju maľovať. Už dáv­nej­šie na to myslím. Ale teraz mi to napadlo, vďaka tvojmu vyzvaniu ku schôdzke.

– Tedy želám ti mnoho šťastia, – povedal Larn. – Dúfam, keď obraz dokončíš, nebudeš s ním robiť žiadne tajnosti.

– Ešte som ho nezačal!

– Ale keď ho dokončíš! –odvrkol Larn zlostne a od­chá­dzal. Fedor si myslel, že ide do Záhrady umelcov, ale nešiel. Len neskôr si všimol, že neďaleko Uni­ver­zity stojí jeho auto, ktorým rýchlo uháňal spred jeho zraku do vnútra mesta.

Fedor šiel k Záhrade umelcov, uvažujúc o Larnovom podivnom správaní. Súdil, že Larn, alebo buď miluje Irenu a nemá u nej veľkého šťastia, alebo je naz­los­tený iným ne­ús­pe­chom, od ktorého niečo očakával.

S takým uzáverom vošiel Fedor do záhrady, roz­hod­nutý na­ho­vo­riť Irenu, aby mu bola modelom.

V Záhrade umelcov zbadal Irenu sedieť so svojím otcom, kle­not­ní­kom Bonátom a ešte s niekým neznámym. Až keď sa k nim pri­blí­žil, poznal v ich spo­loč­nosti Gustáva Remira, muža sotva trid­sať­päť­roč­ného, sto­ja­ceho v službách mi­nis­ter­stva za­hra­nič­ných vecí v proti špi­onáž­nom oddelení.

Irena vidiac ho pri­chá­dzať, zavolala naň, smejúc sa pria­teľ­sky. Prisadol si k nim. Bola pre­sved­čená, že sa s Remirom nepozná. Avšak Gustáv Remir vítal ho pria­teľ­sky, po­dá­va­júc mu ruku.

– My sa už poznáme, – povedal.

Spo­loč­nosť sedela v Záhrade umelcov temer do desiatej, načo Fedor urobil návrh ísť do nie­kto­rej vinárne, čím sa na chvíľu skončil veselý rozhovor pod košatými vŕbami.


VII.

Vežové hodiny odbíjali je­de­nástu, keď sa ozvalo slabé hr­ko­ta­nie pakľúčov v zámku brány vily pro­fe­sora ing. Topoľa. Pri bráne stál muž, ktorého črty tváre nebolo možné rozoznať. Bola číra tma. Len z diaľky pri­chá­dzali odrazy ref­lek­to­rov áut a elek­tri­čiek, od­chá­dza­jú­cich do svojich staníc. Keď to všetko prestalo, roz­hos­tila sa tiesnivá tichosť, pre­ru­šo­vaná slabým šelestom stromov v záh­ra­dách vilovej štvrte.

Úzkym be­tó­no­vým chod­ní­kom odo dverí brány ku dverám vily To­po­ľo­vej, stojacej upro­stred záhrady, mihol sa tieň muža, ktorý osvet­lený vyšlým mesiacom mal čiapku na hlave stia­hnutú na oči. Svit mesiaca zanikol v chmárach a opäť nastala tma a tichosť, pre­ru­šená za chvíľu náhlym pras­ko­tom skla…

Vtedy vo vile ing. Topoľa, v salóniku, ktorý bol inak prázdny, pes Lord, statná doga a jeho družka Alica, o nič nie menšia od neho, na praskot skla zvonku zdvihli hlavy…

Medzitým muž, ktorý sa pre­tia­hol vrchným oknom, na­chá­dza­jú­cim sa nad dverami, spustil sa opatrne do chodby, ktorú osvietil slabou vrec­ko­vou žia­rov­kou, ktorej žlté svetlo kĺzalo sa po stenách chodby s in­štink­tív­nou opatr­nos­ťou.

Napokon svetlo zostalo opreté na dverách, za ktorými boli izby. Podľa všetkého tie boli cieľom mužovým.

Sotva však urobil niekoľko krokov, uskočil naľakane. Čosi mu skočilo do cesty rovno pod nohy. Ozvalo sa pre­ni­kavé za­mrau­ča­nie, pričom člo­ve­kovi na­ska­ko­vala husia koža na chrbte.

– Pre­kliata mačka! – odvrkol a osvietil čierneho an­gor­ského kocúra. – Bodaj do teba!… – hučal mužský.

Kocúr vbehol potom do kuchyne, ktorej dvere boli otvorené, pre­ni­kavo vreštiac.

– Čuš! – ozval sa znovu mužský.

Potom po­kra­čo­val ku dverám izby, v ktorých zbadal kľúč. Táto sku­toč­nosť ho zrejme uspo­ko­jila, lebo si zapálil cigaretu.

Ale jeho radosť bola hneď preč. Lebo sotva chcel dvere otvoriť, v lúčoch žiarovky cez škáru dverí zjavili sa hlavy psov ako hlavy dákych oblúd, skočiace mu náhle do cesty.

S hrôzou cúvol.

Dva páry ze­len­ka­vých očí zostali svietiť v tme ešte i po zavretí dvier a mužský nevedel chytro, čo urobiť. Sku­toč­nosť bola jasná: Lord a Alica vyrástli tu ako veľká prekážka.

Mužský opäť po­ot­vo­ril dvere.

Lord a Alica temno zavrčali.

Dvere sa vrátili na svoje predošlé miesto. Z kľučky ne­stia­hol ruku. Odhodil pred chvíľkou zapálenú cigaretu a v na­sle­du­jú­com momente zjavila sa v jeho ruke pištoľ. Potom odchýlil dvere a pištoľ opatrne vsunul a namieril na jedného zo psov.

Za cieľ bol vy­hliad­nutý Lord.

Alica s akousi zvie­ra­cou in­štink­tív­nos­ťou cúvla za dvere, skočiac vzápätí, a chmatla mužského ruku vyše zápästia.

Mužský bolestne zjajkol, z ruky mu zbraň vypadla, krv vy­striekla a psi sa ozvali ohlu­šu­jú­cim štekotom. V tejto zmie­ša­nine udalostí sotva stihol zavrieť dvere.

– Beštie! – zasyčal zlostne.

Ako ľahko sa vchá­dzalo mužskému dnu do vily, tak ťažko sa odtiaľ dostával. S boľavou rukou sa nemohol dobre zachytiť. Napokon, keď sa chcel spustiť z okna, zachytil sa mu kabát, roztrhol sa a mužský spadol predo dvere ako plné vrece. Chytro sa po­zbie­ral a po­ob­ze­ral. Nikde nebolo nikoho. Všade panovala tichosť.

Ale medzitým vo ,,Vinici“ rozlúčil sa kle­not­ník Bonát so spo­loč­nos­ťou mladých ľudí, doprajúc im veselšej zábavy. Čoskoro však potom zdvihla sa aj Irena, spre­vá­dzaná Fedorom a Remirom. Fedor, majúc domov najb­liž­šie, rozlúčil sa, kým Remir s Irenou po­kra­čo­val v ceste.

– Skráťme si cestu, – povedala Irena. – Rada by som šla vilovou alejou.

Remir súhlasil.

Sotva však prišli na začiatok vilovej štvrte a dosiahli záhradu vily ing. Topoľa, Remir zbadal mihnúť sa po­doz­rivý tieň muža. Mužský, ako by vyčkával ich priechod, zostal stáť za stĺpom elek­tric­kého vedenia. Remir vsunul opatrne ruku do vrecka, nahmatal vreckovú žiarovku a v rých­losti osvietil ho prudkým svetlom.

Mužský sa zháčil. Jeho tvár bola skrivená bolesťou a zdesením. Práve si uväzoval skr­va­venú ruku, keď ostré svetlo zasiahlo jeho postavu.

Irena to vidiac, pre­ni­kavo skríkla.

Mužský sa pustil do behu.

– Stojte! – zvolal Remir.

A Remir, nechtiac Irenu nechať samu, ne­pre­na­sle­do­val ho. Len v rých­losti sa k nej obrátil s otázkou:

– Poznali ste toho človeka?

Otázka bola taká priama, že Irena priamo za­po­chy­bo­vala o svojej pri­ro­dze­nej odpovedi.

– Ja? – zachvela sa.

– Myslím… Tak sa mi zdalo, ako by ste ho boli poznali.

– Nie! Nie! – zvolala Irena. – Zdesila som sa tak náramne… Bola to hrozná chvíľa pre mňa. Osvie­tili ste ho práve vo chvíli, keď si ob­vä­zo­val ruku... Mal ju celú skr­va­venú...

Remir pozrel na ňu z boku. Celý jej vzhľad vo chvíli, keď skríkla, pre­zrá­dzal mu, že Irena Bonátová poznala toho človeka. Nechcel však na ňu hneď naliehať a čakal, kým sa uspokojí.

Po­kra­čo­vali v ceste.

I keď Remir vyčkával vhodný okamih k nad­via­za­niu roz­ho­voru, ktorým by dostal Irenu mimo myš­lie­nok príhody, nedarilo sa mu to s takým želaním, aké by si prial, lebo Irena umĺkla a s takou nápadnou ml­čan­li­vos­ťou a ro­zo­chve­ním došli k ich domu.

Tu jej Remir povedal:

– Veľmi by som bol rád, keby ste boli ku mne ot­vo­re­nej­šou a úp­rim­nej­šou. Od­po­ve­dzte mi, prosím.

Irena sa urobila ne­chá­pa­vou:

– Co mám povedať?

– Poznali ste toho človeka?

– Ale nie, vôbec nie! Máte taký dojem? Napokon, akú by som mala k tomu príčinu za­ta­jo­vať to?

Tichosť a spo­koj­nosť, s akou to Irena povedala, bola pre Remira do­sta­toč­nou od­po­ve­ďou. Z jej hlasu bola zrejmá násilná snaha od­po­ve­dať pokojne. To sa jej ale ne­po­da­rilo.

– Ďakujem vám, – povedal Remir.

Irena chcela už vojsť, ale obrátila sa v okamihu a povedala:

– Ďakujete? Za čo?

– Keď ďakujeme, máme k tomu príčinu!

– Príčinu? A vy máte nejakú príčinu v tomto okamihu?

V očiach mala tlmené svetlo.

– Príčiny sú rôzne, – od­po­ve­dal Remir.

A Irena v tejto chvíli po­ro­zu­mela. Remir jej neverí! Rozt­riasla sa vzru­še­ním. Podala mu končeky prstov.

– Ďakujem za spo­loč­nosť, – povedala a vkĺzla chytro do domu.

Remir sa pustil ulicou. Stratil sa zrazu v tme. Či to bola po­vin­nosť, alebo služba úradníka mi­nis­ter­stva za­hra­nič­ných vecí, sto­ja­ceho v proti špi­onáž­nej službe, alebo niečo iného, to bolo ťažko uhádnuť…

Medzitým mužský, ktorého opustilo šťastie, prekĺzol za clonou tmy. Ale toto všetko ne­sta­čilo. To i on cítil jasne. Bolo treba omnoho viac! Avšak to už nebolo možné. Pištoľ zostala vo vile na zemi pri psoch. A okno nad dverami bolo rozbité. A potom najmä sved­ko­via… Pre­ni­kavý výkrik.

To, o čo sa najviac pokúšal, sa ne­vy­da­rilo:

Stopy ostali.


VIII.

Agáta Topoľová sa vrátila ranným rých­li­kom do Bra­ti­slavy. Bolo osem hodín ráno, keď vy­stú­pila na bra­ti­slav­skú stanicu. Autom sa dala zaviezť do vily svojho otca a celý deň mala dosť času uvažovať o všetkom, čo sa podľa prí­zna­kov stalo v noci vo vile…

Pustila psov do záhrady a šla do mesta kúpiť pre ich pysky košíky. Okrem toho mala aj iné veci vykonať. Chcela nav­ští­viť aj Irenu Bonátovú, ale keď si spo­me­nula na okol­nosti, ktoré ich nútili odísť na vidiek, vzdala sa tohto úmyslu. Lenže nevyhla ná­hod­nému stret­nu­tiu sa s ňou. Práve keď vyšla z obchodu s košíkmi, stretli sa.

Šla s Jankom Fedorom, ku ktorým sa práve pripájal Pavol Larn, vy­stu­pu­júci zo svojho auta.

Irena zbadajúc Larna a zároveň aj Agátu s košíkmi pre psov, zbledla. Všetko jej bolo dosť výmluvné.

Fedor chytro sa ho spýtal:

– Čo sa ti stalo, keď máš ruku ob­via­zanú?

Larn ne­ochotne od­po­ve­dal:

– Pohrýzol ma pes.

– Pes? A kde si vzal psa? – opýtal sa Fedor so záujmom a dodal chytro: – Musíš mi ho ukázať. Musel to byť „tem­pe­ra­mentný pes“, keď sa zahryzol do tvojej ruky! Musíš mi ho ukázať! Chcem na­ma­ľo­vať portrét psa! Možno máš práve takého, akého hľadám.

– Zau­jí­mavý rozhovor máte! – povedala do toho Agáta. – Ja práve našim kúpila som košíky, aby nehrýzli!

– Agáta! – zvolala Irena vzrušene.

– Dávno sme vás nevideli! – povedal Larn.

– Ja vás tiež dávno, – od­po­ve­dala Agáta. Podávala ruku. Len Larnovi nemohla, lebo práve pravú ruku mal ob­via­zanú.

– A vám čo sa stalo?

– Práve hovorí, že pes ho pohrýzol, – od­po­ve­dal zaň Fedor.

Agáta máličko zvážnela a umĺkla. Dotkla sa pohľadom Larnovej ob­via­za­nej ruky a košíky pre psov voľačo vyššie zdvihla. Podotkla:

– Košík mu kúpte! Ale ponáhľam sa. Omluvte a prepáčte. Do videnia!

Janko Fedor pozrel sa na Agátu zase očami umelca. Jej hlava pri­cho­dila mu pred duševným zrakom ako profil Grékyne. Jeho fantázia roz­ho­dila svoje siete. Celý výzor jej tváre a celej postavy pri­cho­dil mu ako výzor bohyne. A v očiach mala vážny, skoro me­lan­cho­lický výraz, ktorý umelca nutkal do­ha­do­vať sa po jeho príčine.

Neskôr Fedorovi napadlo, že Agáta je krehká ako por­ce­lá­nová váza a čistá ako kvetina. Potom zasa, že vyzerá ako bohyňa pomsty, keď sa dotkol jej úsmevu, ktorý sa mu zdal pohŕdavý.

– Nie môj pes… – povedal Larn.

– Nie?? – za­sta­vila sa Agáta na odchode.

– Dajte pokoj so psami! – zvolala Irena.

– Cudzí pes, – dodal Larn.

– A vy máte tiež psov? – obrátil sa Fedor na Agátu.

– Až dvoch psov máme! Keď chcete, poďte si ich obzrieť!

– Hneď by som šiel, – povedal Fedor. – Po­tre­bu­jem model…

Agáta máličko uva­žo­vala. Chytro povedala:

– Poďte všetci ku mne? – a dotkla sa Larnovej ob­via­za­nej ruky pohľadom.

Irena sa priam zdesila tohto návrhu.

– Ale Janko, Agáta sa teraz ponáhľa.

Agáta toto od­vrá­te­nie nez­ba­dala.

Pri­sved­čila:

– Pravda, ponáhľam sa.

A odišla. Irena si oddýchla. Sama nevedela pochopiť strach, ktorý sa jej dotýkal pri zmienke o psoch.

Keď už bola Agáta preč, Fedor za­mys­lene povedal:

– Predsa mali sme ísť!

Irena ho ne­po­čú­vala. Bokom pozerala na Larnovu ruku a v duchu sa za­obe­rala vče­raj­šou uda­los­ťou. Pred očami sa jej zjavil Remir a keď sa chcela zbaviť tejto vidiny, od­vrá­tila oči a Remira videla skutočne stáť neďaleko.

Vtedy Fedor po­dot­knul:

– Agáta je pekná žena! Prepáčte, – pozrel na Irenu, – hovorím ako umelec. Vôbec mnoho krásnych žien je na svete.

Irena sa násilne usmiala.

– Nevedno, kto vás teraz zaujíma, Janko: Agáta, či jej psi.

Fedor sa nedal vyviesť z rov­no­váhy.

– Máte pravdu! – pri­sved­čil. – Sám som v pomykove. Ale myslím, zaujíma ma aj ona, ale aj psi, ak sú to statné dogy!

– Na túto otázku dám vám ja odpoveď! – ozval sa pri­chá­dza­júci Remir. – Sú to statné dogy! Nie je to pravda, pán Larn?? Tuším ich poznáte.

Irena pod tou otázkou priam zme­ra­vela.

– Pán Larn ich sotva pozná, –.povedala Irena duto. – Ale ja ich poznám. Musím potvrdiť: Sú to dogy! Ale veď šli sme raz okolo ich vily a psov sme videli v záhrade. Ne­pa­mä­táte sa, Janko?

Fedor pri­sved­čil, ale hneď na ňu pozrel, vy­tr­hnutý z predstáv ume­lec­kých vlôh a zavrtel hlavou:

– Že by som ich bol videl? Ne­pa­mä­tám sa.

Remir po­kra­čo­val.

– To len slečna Bonátová chce oživiť vašu pamäť! No, nebudem vy­ru­šo­vať, dúfam, uvidíme sa ešte niekedy vo „Vinici“, alebo v Záhrade umelcov.

Vtedy Agáta prišla do vily svojho otca, pri­ví­taná zúrivým, ale ra­dost­ným štekotom psov.

– Hneď bude po radosti! – povedala Agáta, smejúc sa z ich radosti. Otvorila dvere do izby. Lord začal ňuchať za­sc­hnutú krv.

– Fuj, Lord!

I Alica za­ňu­chala krv.

Agáta chcela ju odohnať, ale prišlo jej na um, že ich nechá. Potom založila im košíky. Obidvaja prijali tento „dar“ nie práve s radosťou.

Potom Agáta vzala remeň, zavesila ho na obojky psov a za­šep­tala:

– Lord, Alica, hľadaj!

Psi počujúc tento rozkaz, ťahali ju prudko von. Sotva im stačlia. Ňuchali zem, ženúc sa vpred. Skoro ne­vlá­dala ich udržať.

Pre­plie­ta­júc sa uličkami a ulicami mesta, dostala sa Agáta do V-skej ulice, kde pred nájomným domom psi zastali, ňuchajúc vytrvalo pri vchode.

Potom psi viedli ju dnu do domu. Viedli ju hore schodmi, prvé, druhé, tretie po­scho­die. Agáta sotva stačila.

Na štvrtom poschodí psi vrhli sa na dvere bytu, na ktorých bola nav­ští­venka v mo­sadz­nom ráme:

„Pavol Larn“.

S námahou podarilo sa Agáte od­tiah­nuť psov z tohto miesta. V duchu sa jej vynorila Larnova ob­via­zaná ruka. A jeho neistá tvár.

*

Keď sa Pavol Larn vrátil domov, s hrôzou zastal pri dverách svojho bytu. Priam zmeravel pred touto sku­toč­nos­ťou:

Na dverách zistil čerstvé odtlačky psích nôh…


  
   IX.
  

  
   Gustáv Remir dbal veľmi na svoj zovňajšok.
  

  
   Keď prišiel z úradu, umyl sa, vyčistil si nechty a vyhladil nohavice. Posledné bolo jeho najmilšou prácou. Nerobil to pre úspory, ale preto, že si pri takejto práci duševne oddychoval.
  

  
   Toho dňa, prijdúc z úradu, keď si toto všetko urobil, zapálil si cigaretu, sadol do klubovky a chvíľu počúval rádio. Napokon sa dal do triedenia známok, lebo bol vášnivým filatelistom.
  

  
   Jeho mládenecká izba bola jednoduchá, ale predsa prezrádzala, že Remir má rád pohodlie. U žien, ako sa zdalo, nemal veľký úspech. Inak stručne môžeme tvrdiť, že Remir bol viac pre seba ako pre spoločnosť, ktorá ho predsa mala rada, i keď ju nevyhľadával, ba často sa jej vyhýbal.
  

  
   Pravidelne o pol ôsmej chodieval Remir na večeru do kaviarne, ktorá bola blízko univerzity. V kaviarni vyhľadával si vždy také miesto, z ktorého by videl všetkých ľudí. Rád totiž pozoroval ľudí, ako sa zabávajú, ako debatujú; bol vôbec pozorovateľom ľudských tvárí, čŕt a obyčajov. Z tohto pozorovania potom usudzoval charaktery a povolania jednotlivých ľudí. A zriedkakedy sa mýlil.
  

  
   Tiež toho večera šiel o pol ôsmej na večeru. Práve v tej chvíli, keď vyhľadával si miesto, aby videl na všetkých ľudí, Pavol Larn vyhľadal číslo telefónu Bonátovho bytu a zavolal Irenu.
  

  
   – Musím sa s vami porozprávať! – povedal jej. – Počkám vás pred univerzitou.
  

  
   Irena súhlasila.
  

  
   V duchu však uvažovala o tejto schôdzke a dohadovala sa po príčine, čo pohlo Larna k tomuto kroku. V mysli sa jej vynoril Remir, usmievavý, temer ironický, citovo bližší ako včera, i keď cítila akúsi rozdvojenost citov, štiepajúcich sa k Larnovi a Remirovi. K poslednému cítila akúsi nechuť, ktorá sa mohla nazvať milou so zreteľom na jeho správanie sa včera ráno, keď bola s ním v spoločnosti Fedora a Larna, pričom v rozhovore povedal niekoľko poznámok, ktorým aj keď nechcela rozumieť, jednako rozumela.
  

  
   Ale predsa nevedela správne charakterizovať tento cit. Remir jej pripadal ako človek istý si svojím cieľom, ktorý v pravom okamihu udrie na pravú strunu. Aká to struna bude, Irena sa nesnažila domyslieť. Len v akomsi podvedomí cítila, že Remir ju nenechal a nenechá stáť vedľa, i keď zdanlivo prejavuje len zdvorilostný záujem.
  

  
   Za pol hodiny stála pred univerzitou. Larn vidiac ju, šiel jej oproti.
  

  
   – Prejdeme sa, – povedala a ukázala k pobrežiu.
  

  
   – Mám tu auto, – ukázal.
  

  
   Ale Irena odmietla.
  

  
   Žiada sa mi prejsť, – odpovedala.
  

  
   Larn to prijal s vysvetlením, ktoré cítil, ale nechcel o ňom premýšľať. Preto uvažoval o dôvodoch, pre ktoré ju pozval. Začal jej malú odmietavosť porovnávať s prítomnosťou a dohadovať sa, čo ju priviedlo k takémuto stanovisku. Hľadal temer zúfalo slová, ktorými by jej povedal, čo chcel, nezdesiac ju, aby dosiahol svojho cieľa. Lebo nechcel ju stratiť.
  

  
   – Poznáte Remira? – opýtal sa.
  

  
   Obrátila hlavu k nemu a zastala.
  

  
   – Prečo?
  

  
   – Fedor mi vravel, že ste boli včera vo ,,Vinici“. A údajne vás odprevádzal domov.
  

  
   Irena nemala rada hru, v ktorej sa jeden i druhý schováva a obaja hľadajú okamih očistiť sa spod akéhosi podozrenia nedôvery. Inak Larnov úvod si nevedela vysvetliť.
  

  
   Preto chytro povedala:
  

  
   – Viem o čo ide. Vy ste tiež rozumeli, keď... keď som sa snažila odvrátiť možnú návštevu u Agáty? Zhodou okolností, šli sme s pánom Remirom vedľa vily profesora ing. Topoľa…
  

  
   Náznaková jej reč dotkla sa ho tak veľmi, že sa zastavil. Chápal teraz.
  

  
   – Vy teda viete o všetkom? Vy ste to vykríkli?
  

  
   Prisvedčila.
  

  
   – A vie o tom aj – Remir, že som to bol ja?… – hlas sa mu chvel. – Povedali ste mu to?
  

  
   – Nie, – odpovedala po chvíli. – Ale zlodejom byť nemusíte! – vydralo sa jej z perí a chcela hneď odísť.
  

  
   Zastavil ju.
  

  
   – Prosím, neodchádzajte! Vy ma pokladáte len za zlodeja?
  

  
   – Ako to „len“? – začudovala sa.
  

  
   – Vy to tušíte, Irena! Vy to tušíte, že nie som zlodejom. No nechcem byť pred vami lepší ako som! Musíte sa správať podľa môjho želania. Potom vám všetko vysvetlím. Potrebujem čas! Čas! – zaúpel.
  

  
   – Čas? – spýtala sa. – K čomu?
  

  
   – Vysvetlím vám! A pripraviť vás chcem na to. Nesmiete to brať tak tragicky. Chcem vedieť len toto: Poznal ma Remir?
  

  
   – Remir? Tuším nie, – povedala Irena. – Ale akú úlohu on hrá v tom? Veď je predsa úradníkom ministerstva zahraničných vecí. Nie je v službách polície.
  

  
   – Ešte to dostatočne nechápete, drahá! A ja tak sa bojím možnosti stratiť vás! Ale to je jedno: Raz sa o tom musíte dozvedieť. A dozvedeli ste sa, i keď nie o všetkom. Žiadam od vás istú službu, Irena! Za tri dni musíte sa schádzať s Remirom. Musíte zistiť, čo vie o mne.
  

  
   Irena sa zdesila tejto jeho žiadosti.
  

  
   – To nežiadajte. Nemôžem to nikdy urobiť! Od Remira sa nemáte čo strachovať. Začnite nový život!
  

  
   – Musíte to urobiť! I keď ma nemáte ani trochu rada, musíte to urobiť! Z priateľstva, Irena!
  

  
   – Nie! Nikdy! Zachráňte sa sám. Ja nemôžem! Máte dostatok sily vzoprieť sa proti všetkému.
  

  
   Zvolal zúfalo:
  

  
   – Irena, neodmietajte! Za tri dni musím byť za hranicami!
  

  
   Vytreštila oči s úžasom:
  

  
   – Za hra… ni… ca... mííí?
  

  
   – Áno!
  

  
   – A Remir?… Čo má v tomto spoločného Remir? Vravte!
  

  
   – Remir by mi to mohol zabrániť! Chápete už?
  

  
   Oči sa jej rozšírili ešte viac. Dych sa jej zrýchlil a srdce bilo jej kdesi v hrdle.
  

  
   – Vy… vy ste v službách cudzej vlády? Vy ste – špiónom?
  

  
   Larn odhodil cigaretu.
  

  
   – Uhádli ste! – povedal potichu.
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Záhadná Agáta.

    Pokud se Vám ukázka líbila, na našem webu si můžete zakoupit celou knihu.

